Ved midnatt: Nesten 183 millioner kroner - Aftenposten
Ved midnatt: Nesten 183 millioner kroner
Oppdatert: 20.okt.2008 00:28
Publisert: 19.okt.2008 23:54
Kristine A. Raste (t.v.) og Lage W. Lindholm synes det er godt å vite at pengene de gir går til barn som lider under foreldrenes rusmisbruk. Paal-André Grinderud (i midten), barne- og likestillingsminister Anniken Huitfeldt (Ap), Scott Appalong (6, foran) og Dennis Appalong (14) samlet inn penger til Blå Kors på Grünerløkka i går.
Ved 23.55-tiden søndag var det kommet inn nesten 183 millioner kroner til TV-aksjonen Blå Kors 2008. Paal-André Grinderud gikk runden med Anniken Huitfeldt. smp-stories-top-widget
— Jeg skulle gjerne gitt deg alt jeg har, men jeg kan ikke, sier damen. Hun har nettopp grepet tak i armen til Paal-André Grinderud, landets mest profilerte løvetannbarn. Han gikk med bøsse for TV-aksjonen Blå Kors på Grünerløkka i Oslo i går sammen med barne- og likestillingsminister Anniken Huitfeldt (Ap). På fem minutter dyttet folk 1500 kroner ned i bøssen deres.- Det er kjempebra. Pengene går til noe som nesten alle i Norge er berørt av, sier Turid Andeli, og stikker til dem en hundrelapp.Flere tar kontakt.Også andre steder i landet var givergleden stor. Totalt 100 000 bøssebærere samlet inn penger til barn som vokser opp i familier med alkoholisme. Halvparten av pengene skal gå til formål i Norge, mens resten skal gå til hjelpetiltak i utlandet. De fylkene hvor det var gitt mest per innbygger, var Sogn og Fjordane, Aust-Agder, Vest-Agder, Telemark og Møre og Romsdal.
Dårligst ut kom Oslo, Finnmark og Rogaland.I gjennomsnitt hadde hver innbygger i Norge gitt 38,59 kroner. Regjeringen ga 30 millioner kroner til Blå Kors.Like før midnatt var resultatet fra innsamlingsledelsen nesten 183 millioner kroner.Årets TV-aksjon handler imidlertid om mye mer enn penger.- En målsetting er å skape større åpenhet rundt foreldres rusmisbruk, sier informasjonsansvarlig for TV-aksjonen, Anita Daae. Og Blå Kors har kommet et stykke på vei allerede, ifølge Daae. Flere barn, bekymrede bestemødre og foreldre som ruser seg har tatt kontakt med Blå Kors i forbindelse med TV-aksjonen. Paal-André Grinderud vokste selv opp i et alkoholisert hjem. 1991 delte han historien sin med hele folket på programmet "Antenne Ti" på NRK. I går ble det gjensyn med Grinderud på statskanalen. Umiddelbart etter TV-opptredenen rant det inn med tekstmeldinger på mobilen.- Jeg fikk 16 meldinger på ett minutt, fra folk som står midt i sølen, sier en rørt Grinderud.Kjærlighetserklæring.Han er ikke i tvil om hva en tilsvarende TV-aksjon ville betydd for ham som liten.- Jeg hadde gått umiddelbart til helsesøster og sagt at dette orker jeg ikke lenger. Det håper jeg barn og unge gjør nå. Det er et hjelpeapparat til å ta dem imot i dag, sier han.Han tror TV-aksjonen er i ferd med å fjerne tabuet og skammen rundt alkoholmisbruk i de tusen hjem. - Det vi får til i dag er ikke fanatisme, men en kjærlighetserklæring til dem som strir, sier han. Anniken Huitfeldt fortsatte innsamlingsaksjonen fra dør-til-dør på Lilleborg i Oslo i går kveld. - Det er mange flere som lever i familier med rusproblemer enn det vi tror, sier hun.Dessverre gikk ikke alt som det skulle under aksjonen. På Godlia i Oslo ble en bøssebærer ranet med kniv. To gutter på 15 og 17 år ble senere pågrepet for ranet, og ransutbyttet funnet i et skogholt like ved.
Paal-André Grinderud, Scott Appalong (6) og Dennis Appalong (14) samlet inn penger til Blå Kors sammen med barne- og likestillingsminister Anniken Huitfeldt (Ap).
Fakta: TV-aksjonen Blå Kors
Aksjonen skal hjelpe barn og unge som lider under voksnes rusmisbruk i og utenfor Norge.Minst 120 000 barn og unge i Norge lider under foreldres rusmisbruk, ifølge Folkehelseinstituttet.De innsamlede midlene skal gå til å etablere nødvendige tilbud til barn av rusmisbrukere - tiltak som ikke ville blitt realisert uten midler fra TV-aksjonen.